Document ID: /fineweb-2-swissfilter-quality_10-filterrobots/filtered/01798.jsonl.gz/1711

Lieber Mario
Euse grossi Tag - am 20. August 2016 - isch scho 3 Wuche her! Aber d Iidrück sind immer no frisch und überwältigend. Drum erinnere mir eus au mit Freude zrugg a de Tag: "Mario,! Mario Stucki! Mario! Mario Stucki!!" händ eusi Gäst am Schluss vo eusem Hochziitsfäscht gsunge ... und zwar eifach wills dank DIM Iisatz und Gspühri en unglaublich tolle Abig gsi isch!!! Du häsch immer de richtigi Sound gliefered, segs zum Ässe, zum Tanze oder Singe gsi! Mir händ ganz vill positivi Rückmeldige vo eusne Gäst becho und chönd eus nur aschlüsse und dir es RIESE KOMPLIMENT mache!! Es isch eifach de HAMMER gsi!! Mer danked dir vo Herze, dass du de Abig mit dinere Art, dim Engagement und perfektem Timing eifach UNVERGÄSSLICH gmacht häsch!!